text: Sydslesviger skal synge Tyskland til sejr ved Grand Prix
  23 februar 2018 kl. 14.05
  27-årige Michael Schulte fra Flensborg har vundet det tyske Melodi Grand Prix.Nu skal han synge det tyske bidrag ved finalen i Lissabon.
  Når den store Eurovision-finale løber af stablen den 12. maj i den portugisiske hovedstad, bliver det danske mindretal syd for grænsen også repræsenteret.
  Michael Schulte stammer fra en lille landsby øst for Flensborg og blev student fra det danske gymnasium i Flensborg.
  Torsdag aften vandt han med sangen "You Let Me Walk Alone" det tyske Grand Prix.
  Michael Schulte vandt konkurrencen "Unser Lied für Lissabon" foran fem andre bidrag, fortæller Der Spiegel. 
  Den danske producer og sangskriver Thomas Stengaard har været med til at skrive vindersangen. Danskeren satte sig ikke bare på førstepladsen. Han har nemlig også skrevet sangen 'Jonah', som sluttede næstøverst på pointtavlen, skriver TV2.dk.
  Stort dansk tillykke til dansksprogede @schultemusic, der skal repræsentere #Tyskland ved #Eurovision Song Contest 2018 i Lissabon @Eurovision #Eurovision2018 #melodigrandprix https://t.co/sqTDRKHj96
  
  Tysklands ESC-Kandidat kommer fra det danske mindretal i Sydslesvig. #escvorentscheid #esc2018 #Lissabon pic.twitter.com/RkpAD2FUTs
  
  